CELEX: C2007/269/46
Language: sl
Date: 2007-11-10 00:00:00
Title: Zadeva C-376/07: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 3. avgusta 2007 – Staatssecretaris van Financiën proti Kamino International Logistics BV

10.11.2007   
            
            
               SL
            
            
               Uradni list Evropske unije
            
            
               C 269/23
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 3. avgusta 2007 – Staatssecretaris van Financiën proti Kamino International Logistics BV
   (Zadeva C-376/07)
   (2007/C 269/46)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranki v postopku v glavni stvari
   
      Tožeča stranka: Staatssecretaris van Financiën
   
      Tožena stranka: Kamino International Logistics BV
   Vprašanja za predhodno odločanje
   
               1.
            
            
               Ali je treba opombo 5 k poglavju 84 KN v različici iz Priloge I k Uredbi Komisije (ES) št. 1789/2003 z dne 11. septembra 2003 (1) razlagati tako, da je barvni zaslon, ki lahko reproducira signale tako iz stroja za avtomatsko obdelavo podatkov v smislu tarife številke 8471 KN kot iz drugih virov, izključen iz uvrstitve v tarifno številko 8471 KN?
            
         
               2.
            
            
               Če barvni zaslon iz prvega vprašanja ni izključen iz uvrstitve v tarifno številko 8471 KN, na podlagi katerih okoliščin je treba ugotoviti, ali je navedeni zaslon enota, ki se izključno ali v glavnem uporablja v sistemu avtomatske obdelave podatkov?
            
         
               3.
            
            
               Ali se za sporni zaslon uporablja Uredba Komisije (ES) št. 754/2004 z dne 21. aprila 2004 o uvrstitvi nekaterega blaga v kombinirano nomenklaturo (2), in v primeru pritrdilnega odgovora, ali je glede na odgovora na prvo in drugo vprašanje ta uredba veljavna?
            
         
      (1)  O spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 281, str. 1).
   
      (2)  UL L 118, str. 32.